**Familha** : Èstes estranhs **Nom** : Arsencam

# Origina :

Arsencam, dont lo nom es sovent variadís (Ardencam, Òs-en-cama, Òs-de- mala-cama, etc.) qu’es un personatge qui pòt estar un òmi (qu’es lavetz situat a Bornòs en Biarn) o un èste estranh, petit e maliciós. Qu’es d’aquesta dusau fòrma, biarnesa tanben, dont s’agís ací.

# Descripcion :

Com la màger part deus nanòts imaginaris creats preus nòsts ajòus, Arsencam qu’es de pagèra redusida, present tostemps au vòst entorn mès en sabent se har desbrombar, e actiu quan non s’i atenen pas.

# Istòria :

N'i a pas ua istòria particulara pertocant Arsencam, mès milierats d’istòrias, omnipresentas e de tustemps. Arsencam, mieitat esperit, mieitat hadet, èste ligat au larèr, que seré un chic com un anjo guardian… que vos vorré mèi de mau que de ben. Qu’es eth, a la maison, que hèi que non trobatz pas mèi tau o tau objècte (« Totun bròi arrecaptat a la soa plaça, que me’n brembi ! »), que vos hèi esbarrir las vòstas claus, hèi desparéisher l’utís precís dont atz besonh a un moment dat, que vos hèi trompar d’òra entà un rendetz-vos, ...eca.

Arsencam, de hèit, non hèi pas disaparéisher las causas entà de bon : que las tornan trobar mèi tard, sii n'un endret bròi improbable, sii, tot au contra, a la quita plaça en la quau e son tostemps atraçadas per tot lo monde a la maison (« E totun, qu’èri solide d’aver dijà cercat ad aqueth endret ! »).

Arsencam que serà tostemps d’actualitat pr’amor las soas hèitas que contunhan d’aparir a cadun d’entre nosauts, tustemps…

# Intertextualitat :

* Lo Tac.
* Los *Laminak* bascos.

*\* Pirlouit*, *les Schtroumpfs* (Peyo).